ڈینیل ریڈکلف

ڈینیل جیکب ریڈکلف (پیدائش 23 جولائی 1989ء) ایک انگریز اداکار ہے جو ہیری پوٹر نام کے فلم سلسلے میں ہیری پوٹر کے کردار کے لیے جانا جاتا ہے۔ اس نے بی بی سی کی 1999ء کی ٹیلی وژن فلم ڈیوڈ کوپرفیلڈ میں 10 سال کی عمر میں اپنی اداکاری شروع کی تھی، پھر 2001ء میں "دی ٹیلر آف پاناما" میں بھی اداکاری کی۔ 11 سال کی عمر میں، وہ پہلی ہیری پوٹر فلم میں ہیری پوٹر کے روپ میں کاسٹ کیا گیا اور 2011ء میں آٹھویں اور آخری فلم کے حصہ کی ریلیز تک 10 سال تک اس فلمی سلسلے میں کام کیا۔

ریڈکلف نے 2007ء میں لندن اور نیویارک میں Equus کے پروڈکشز میں اداکاری شروع کی۔ اس کی حالیہ فلموں میں میں ڈراما فلم 'دِی وومن ان بلیک' (2012ء) شامل ہے، آزاد فلم "کِل یور ڈارلنگز" (2013ء)، سائنسی فکشن فینٹنسی "وکٹر فرینکنسٹین" (2015ء) اور کامیڈی ڈراما "سِوس آرمی مین"، چوری پر مشتمل تجسس خیز "ناؤ یو سی می 2" اور تجسس خیز "امپیریم" (ساری 2016ء میں) شامل ہیں۔

ابتدائی زندگی 
ریڈکلف کا جنم کوین شارلوٹز اینڈ چیلسیا اسپتال، ہیمرسمتھ، لندن، انگلینڈ میں ہوا۔ وہ ماریا جینن گریشم (دیگر نام جیکبسن) اور ایلن جورج ریڈکلف کا اکلوتا بچہ ہے۔ اس کی ماں یہودی ہے اور اس کی پیدائش جنوبی افریقا میں ہوئی تھی اور ویسٹ کلف-آن-سی، ایسیکس میں پلی بڑھی۔ اس کے باپ نے بینبریج، کاؤنٹی ڈاؤن، شمالی آئرلینڈ میں "بہت ہی محنتی طبقے" کے پروٹسٹنٹ خاندان میں پرورش پائی۔ ریڈکلف کے ماں کے آبا و اجداد پولینڈ اور روس سے آئے یہودی مہاجرین تھے۔ ریڈکلف کے والدین نے بچوں کے طور پر اداکاری کی ہے اس کا باپ ایک literary agent ہے اس کی ماں ایک کاسٹنگ ایجنٹ ہے اور وہ بی بی سی کی کئی فلموں میں شامل تھی جس میں ”دی انسپیکٹر لینلی مائیسٹریز“ اور ”واک اوے اینڈ آئی اسٹمبل“ شامل ہیں۔

کیریئر

ہیری پوٹر 

2000ء میں، پروڈیوسر ڈیوڈ ہیمین نے ریڈکلف سے ناول ہیری پوٹر اینڈ دی فلاسفرز اسٹون پر مشتمل فلم کے لیے ہیری پوٹر کے کردار کے لیے آڈیشن دینے کی صلاح دی، جو برطانوی مصنفہ جے کے رولنگ کی سب سے زیادہ فروخت ہونے والی کتاب تھی۔ رولنگ ایک نامعلوم و غیر مشہور برطانوی اداکار کی تلاش میں تھی جو اس ہیری پوٹر کا کردار نبھا سکے اور فلم کے ڈائریکٹر کرس کولمبس نے سوچا کہ "میں یہی ہی چاہتا ہوں۔ یہ ہیری پوٹر ہے"، جب وہ 'ڈیوڈ کاپرفیلڈ' میں نوجوان ڈینیل ریڈکلف کی ویڈیو کو دیکھ رہا تھا۔ آٹھ مہینوں کے اور کئی آڈیشنوں کے بعد، ریڈکلف کو حصہ لینے کے لیے چنا گیا۔ رولنگ نے اس کے انتخاب پر کہا "مجھے نہیں لگتا کہ کرس کولمبس کو ایک بہتر ہیری ملا ہے۔" ریڈکلف کے والدین نے اصل میں پیش کش کو ٹھکرا دیا، کیونکہ ان کو بتایا گیا تھا کہ اس میں لاس اینجلس میں چھ فلموں کو شوٹ کیا جائے گا۔ وارنر بروز نے اس کی بجائے ریڈکلف کو برطانیہ میں شوٹنگ کے ساتھ دو فلموں کے کنٹریکٹ کی پیش کش کی؛ ریڈکلف کو اس وقت اس بات پر یقین نہیں تھا کہ وہ ان دو فلموں سے زیادہ کچھ گا۔

2001ء–2009ء 

ریڈکلف نے "دی ٹیلر آف پاناما" 2001ء کی فلم میں کام کر کے اپنے کیریئر کی شروعات کی۔ 2002ء میں، وہ کینتھ برانا کی جانب سے ڈارئریکٹ "دی پلے وٹ آئی روٹ" کے پروڈکشن تھیٹر میں بطور ایک سیلبرٹی مہمان اپنا کردار ادا کی۔ 2007ء میں، وہ آسٹریلوی فیملی ڈراما فلم "دسمبر بوائز" میں نظر آیا۔ 2007ء میں، ریڈ کلف نے ایک ٹیلی وژن ڈراما فلم 'مائی بوائے جیک' میں کیری مولیگن کے ساتھ اداکاری کی۔ فلم نے زیادہ تر مثبت نتیجہ حاصل کیا، جس میں کئی نقادوں انے 18 سال کی عمر کے ریڈکلف کی اداکاری کی تعریف کی جو ایک لڑائی کے دوران کارروائی میں لاپتا ہو گیا تھا۔

حوالہ جات 

1989ء کی پیدائشیں
اکیسویں صدی کے انگریز مرد اداکار
انگریز لاادری
انگریز مرد اسٹیج اداکار
انگریز مرد فلمی اداکار
انگریز مرد ٹیلی ویژن اداکار
انگریز ملحدین
برطانوی لاادری
بقید حیات شخصیات
بیسویں صدی کے انگریز مرد اداکار
گرین وچ گاؤں کی شخصیات
لندن کے مرد اداکار
مذاہب کے نقاد
یہودی ملحدین
یہودی لاادری
مملکت متحدہ کی لیبر پارٹی کی شخصیات
انگریز مرد صوتی اداکار
ویکی ڈیٹا سے مطابقت رکھنے والی مختصر تفصیل
ہیمرسمتھ کی شخصیات